=== Økonomisk krise ===
De fire æggrossister, der havde ejet Irma siden Carl Scheplers død, havde i mellemtiden solgt aktierne til [[Privatbanken]], Odense Ægforretning og [[Egmont (bladhus)|Gutenberghus]], og i begyndelsen af [[1980'erne]] begyndte rygterne at svirre om at de tre aktionærer vil sælge kæden. Trods massive protester fra medarbejderne sker det i [[1982]], hvor [[FDB]] køber Irma for 300 mio. kr. Den nye ejer lovede at fortsætte kæden som en selvstændig enhed med sin egen profil, varedisponering m.v. FDB indledte imidlertid et frasalg af butikker og forsøgte senere at udvide kædens geografiske udbredelse, bl.a. med tre butikker i [[Odense]] med massive tab som resultat. Butikkerne lukkede igen i 1992.<ref>[https://odenseleksikon.wordpress.com/virksomheder/irma/ Irma opgav igen]. odenseleksikon.wordpress.com. Hentet 6/2-2023</ref>
Internetteknologi Foreninger Organisationer